ΕΚΘΕΣΗ ΤΗΣ ΕΠΙΤΡΟΠΗΣ ΣΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΣΤΟ ΣΥΜΒΟΥΛΙΟ για τις δαπάνες του ΕΓΤΠΕ-τμήμα Εγγυήσεων - Σύστημα έγκαιρης προειδοποίησης αριθ. 7/2003 και αριθ. 8/2003

ΠΙΝΑΚΑΣ ΠΕΡΙΕΧΟΜΕΝΩΝ

1. ΣΥΝΟΛΙΚΗ ΕΞΕΛΙΞΗ ΤΩΝ ΜΗΝΙΑΙΩΝ ΔΑΠΑΝΩΝ

2. ΠΡΟΣΩΡΙΝΗ ΑΠΟΡΡΟΦΗΣΗ ΠΙΣΤΩΣΕΩΝ

3. ΠΑΡΑΤΗΡΗΣΕΙΣ

4. ΣΥΜΠΕΡΑΣΜΑΤΑ

1. ΣΥΝΟΛΙΚΗ ΕΞΕΛΙΞΗ ΤΩΝ ΜΗΝΙΑΙΩΝ ΔΑΠΑΝΩΝ

Στους πίνακες που ακολουθούν εμφαίνεται η συνολική εξέλιξη των μηνιαίων δαπανών σε σχέση με την προβλεπόμενη πορεία των δαπανών. Η κατάσταση αυτή αντιστοιχεί στις δαπάνες των κρατών μελών από τις 16 Oκτωβρίου 2002 έως τις 30 Ιουνίου 2003.

1.1. Υποκατηγορία 1α: ΚΓΠ

>ΘΕΣΗ ΠIΝΑΚΑ>

1.2. Υποκατηγορία 1β: Αγροτική ανάπτυξη

>ΘΕΣΗ ΠIΝΑΚΑ>

2. ΠΡΟΣΩΡΙΝΗ ΑΠΟΡΡΟΦΗΣΗ ΠΙΣΤΩΣΕΩΝ

Στους πίνακες που ακολουθούν εμφαίνεται η προσωρινή απορρόφηση πιστώσεων κατά τον έβδομο και όγδοο μήνα του οικονομικού έτους 2003:

>ΘΕΣΗ ΠIΝΑΚΑ>

>ΘΕΣΗ ΠIΝΑΚΑ>

3. ΠΑΡΑΤΗΡΗΣΕΙΣ

3.1. Εκτέλεση πιστώσεων για τον Αύγουστο 2003

H εκτέλεση των πιστώσεων του τομέα 1 του προϋπολογισμού για τον Ιούνιο 2003 (δαπάνες των κρατών μελών από τις 16 Οκτωβρίου 2002 έως τις 30 Ιουνίου 2003) ανήλθε σε 37 403,9 εκατ. ευρώ, δηλαδή στο 83,5% των πιστώσεων. Οι δαπάνες διαμορφώνονται σε :

- 506,6 εκατ. ευρώ πάνω από το δείκτη για την υποκατηγορία 1α (συνήθεις δαπάνες του ΕΓΤΠΕ-τμήμα Εγγυήσεων και δαπάνες για κτηνιατρικά μέτρα), και

- 256,6 εκατ. ευρώ πάνω από το δείκτη για την υποκατηγορία 1β (αγροτική ανάπτυξη).

3.2. Νομισματικοί παράγοντες

Ισοτιμία δολαρίου/ευρώ

Το επίπεδο των δαπανών που αναφέρεται στο προηγούμενο σημείο λαμβάνει υπόψη την εξέλιξη της ισοτιμίας δολαρίου/ευρώ. Για σημαντικό μέρος των επιστροφών κατά την εξαγωγή γεωργικών προϊόντων, ιδίως για τα σιτηρά και τη ζάχαρη, καθώς και στην περίπτωση ορισμένων εσωτερικών ενισχύσεων, όπως η ενίσχυση για το βαμβάκι, το επίπεδο των δαπανών εξαρτάται από την πορεία της ισοτιμίας του δολαρίου.

Σύμφωνα με τον κανονισμό του Συμβουλίου για τη δημοσιονομική πειθαρχία (κανονισμός (ΕΚ) αριθ. 2040/2000 του Συμβουλίου της 26ης Σεπτεμβρίου 2000), η διορθωτική επιστολή για τον γεωργικό προϋπολογισμό 2003 καταρτίστηκε με βάση τη μέση ισοτιμία δολαρίου κατά τους μήνες Ιούλιο, Αύγουστο και Σεπτέμβριο 2002, δηλαδή 1 ευρώ = 0,98 $. Για την περίοδο από την 1η Αυγούστου 2002 έως τις 30 Ιουνίου 2003, η μέση ισοτιμία του δολαρίου ήταν 1 ευρώ = 1,05 $, δηλαδή κινήθηκε σε επίπεδο ελαφρώς ανώτερο από την ισοτιμία που χρησιμοποιήθηκε για την κατάρτιση του προϋπολογισμού 2003.

3.3. Αγοραίοι παράγοντες

Υποκατηγορία 1a

Για την υποκατηγορία 1α, ο ρυθμός εκτέλεσης του προϋπολογισμού υστέρησε έναντι του δείκτη για όλους τους τίτλους του προϋπολογισμού. Ωστόσο, η εικόνα αυτή συνολικής υστέρησης εκτέλεσης των πιστώσεων του προϋπολογισμού δεν αφορούσε τα κεφάλαια σχετικά με τις αροτραίες καλλιέργειες, το ελαιόλαδο, τα οπωροκηπευτικά, το γάλα και το κρέας αιγοπροβάτων, στα οποία παρατηρήθηκε υπέρβαση εκτέλεσης των αντίστοιχων πιστώσεων.

Για ορισμένα κεφάλαια του προϋπολογισμού πρέπει να παρατηρηθούν τα εξής:

Κεφάλαιο B1-10: Aροτραίες καλλιέργειες // Απόκλιση: + 116 εκατ. ευρώ (+ 0,7%)

// (δαπάνες: 16 571 εκατ. ευρώ)

(δείκτης: 16 455 εκατ. ευρώ)

Στην παρούσα χρονική στιγμή, η Επιτροπή εκτιμά ότι η υπέρβαση εκτέλεσης των πιστώσεων αυτού του κεφαλαίου πιθανώς να συνεχιστεί έως τα τέλη της χρήσης. Η εν λόγω υπέρβαση εκτέλεσης οφείλεται κυρίως στις εκτενέστερες πληρωμές των κρατών μελών όσον αφορά τις ενισχύσεις για την προσωρινή παύση καλλιέργειας γαιών καθώς και στην αύξηση των απαιτήσεων αναλήψεων υποχρεώσεων για επιστροφές κατά την εξαγωγή σιτηρών λόγω ανόδου του ύψους της επιστροφής κατά την εξαγωγή μαλακού σίτου, αλεύρων, κριθής και βύνης τους πρώτους μήνες του έτους. Ομοίως για την παρέμβαση στα σιτηρά, μπορεί να είναι υψηλότερες οι δαπάνες λόγω των αναμενόμενων υψηλότερων αγορών και χαμηλότερων πωλήσεων σιτηρών δημόσιας αποθεματοποίησης.

Κεφάλαιο B1-11: Ζάχαρη // Απόκλιση: - 142 εκατ. ευρώ (-9,6%)

// (δαπάνες: 957 εκατ. ευρώ)

(δείκτης: 1 099 εκατ. ευρώ)

Η ανωτέρω υστέρηση εκτέλεσης οφείλεται στη μείωση των εξαγόμενων ποσοτήτων ζάχαρης σε σύγκριση προς τις ποσότητες που αναμενόταν ότι θα είχαν εξαχθεί έως την παρούσα χρονική στιγμή του έτους. Η Επιτροπή αναμένει ότι η υστέρηση αυτή δαπανών θα συνεχιστεί έως τα τέλη της χρήσης.

Κεφάλαιο B1-12: Ελαιόλαδο // Απόκλιση: + 12 εκατ. ευρώ (+ 0,5%)

// (δαπάνες: 2 055 εκατ. ευρώ)

(δείκτης: 2 043 εκατ. ευρώ)

Η ανωτέρω υπέρβαση εκτέλεσης οφείλεται στο γεγονός ότι, μεταξύ των δαπανών που δηλώθηκαν από τα κράτη μέλη, περίπου 62,0 εκατ. ευρώ αφορούν πληρωμές ενισχύσεων στον παραγωγό για τις προηγούμενες περιόδους εμπορίας, οι οποίες δεν προβλεπόταν να πληρωθούν όταν καταρτίστηκε ο προϋπολογισμός.

Κεφάλαιο B1-15: Οπωροκηπευτικά // Απόκλιση: + 9 εκατ. ευρώ (+ 0,6%)

// (δαπάνες: 1 187 εκατ. ευρώ)

(δείκτης: 1 178 εκατ. ευρώ)

Η ανωτέρω υστέρηση εκτέλεσης είναι προσωρινή. Στην παρούσα χρονική στιγμή, η Επιτροπή αναμένει ότι οι πιστώσεις του παρόντος κεφαλαίου του προϋπολογισμού θα σημειώσουν υστέρηση εκτέλεσης έως τα τέλη της χρήσης. Η ανωτέρω υστέρηση εκτέλεσης οφείλεται κατά κύριο λόγο στον τομέα των νωπών οπωροκηπευτικών όπου, λόγω ευνοϊκών αγοραίων συνθηκών:

- αποσύρθηκαν μικρότερες ποσότητες οπωροκηπευτικών από την αγορά, έχοντας ως αποτέλεσμα τον περιορισμό των πληρωμών για χρηματική αντιστάθμιση, ενώ

- η ενίσχυση για τις μπανάνες καθορίστηκε σε χαμηλότερα επίπεδα σε σύγκριση με τις ποσότητες και τα επίπεδα που λήφθηκαν υπόψη όταν καταρτίστηκε ο προϋπολογισμός του 2003.

Κεφάλαιο B1-16: Οίνος // Απόκλιση: - 46 εκατ. ευρώ (- 3,3%)

// (δαπάνες: 1 048 εκατ. ευρώ)

(δείκτης: 1 094 εκατ. ευρώ)

Στην παρούσα χρονική στιγμή, η Επιτροπή αναμένει ότι οι πιστώσεις του παρόντος κεφαλαίου του προϋπολογισμού θα σημειώσουν υστέρηση εκτέλεσης έως τα τέλη της χρήσης. Η υστέρηση αυτή εκτέλεσης οφείλεται κατά κύριο λόγο στο γεγονός ότι δεν θα διενεργηθεί εφέτος απόσταξη λόγω κρίσης, καθεστώς για το οποίο προβλέφθηκαν στον προϋπολογισμό αναλήψεις υποχρεώσεων που καλύπτουν ποσότητα 8,0 εκατομμυρίων hl. Ομοίως, αναμένεται ότι οι αποστάξεις για τη βιομηχανία οινοπνευματωδών θα φθάσουν σε ποσότητα περίπου 8,7 εκατομμυρίων hl σε σύγκριση προς τις πιστώσεις του προϋπολογισμού που καλύπτουν τέτοιες αποστάξεις ποσότητας 12,5 εκατομμυρίων hl.

Κεφάλαιο B1-20: Γάλα // Απόκλιση: + 47 εκατ. ευρώ (+ 1,7%)

// (δαπάνες: 1 959 εκατ. ευρώ)

(δείκτης: 1 912 εκατ. ευρώ)

Η επικρατούσα στη διεθνή αγορά κατάσταση επέβαλε την αύξηση του ύψους της επιστροφής κατά την εξαγωγή βουτύρου και αποκορυφωμένου γάλακτος σε σκόνη, πέραν των ποσών που λήφθηκαν αρχικώς υπόψη στον προϋπολογισμό του 2003. Η αύξηση αυτή είχε ως αποτέλεσμα υπέρβαση εκτέλεσης των αντίστοιχων πιστώσεων, οι οποίες αναμένεται ότι θα επαρκέσουν έως τα τέλη της χρήσης 2003.

Κεφάλαιο B1-21: Βόειο κρέας // Απόκλιση: - 382 εκατ. ευρώ (- 4,6%)

// (δαπάνες: 7 230 εκατ. ευρώ)

(δείκτης: 7 612 εκατ. ευρώ)

Στην παρούσα χρονική στιγμή, η Επιτροπή αναμένει ότι οι πιστώσεις του παρόντος κεφαλαίου θα σημειώσουν υστέρηση εκτέλεσης. Η παρατηρούμενη υστέρηση εκτέλεσης οφείλεται εν μέρει στις χαμηλότερες πληρωμές για επιστροφές κατά την εξαγωγή λόγω της συρρίκνωσης των εξαγόμενων ποσοτήτων βοείου κρέατος. Η Επιτροπή αναμένει ότι η μείωση αυτή θα συνεχιστεί έως τα τέλη του έτους, προκαλώντας τοιουτοτρόπως υστέρηση εκτέλεσης των αντίστοιχων πιστώσεων.

Ένα άλλο μέρος της παρατηρούμενης υστέρησης εκτέλεσης οφείλεται στον βραδύτερο ρυθμό πληρωμής πριμοδοτήσεων σε σύγκριση προς το επίπεδο του δείκτη για την ίδια χρονική περίοδο. Πράγματι, ορισμένα κράτη μέλη αντιμετώπισαν δυσχέρειες όσον αφορά την πληρωμή πριμοδοτήσεων εντός της προθεσμίας της 30ής Ιουλίου 2003 που ορίζεται στον κανονισμό. Ως εκ τούτου, στα εν λόγω κράτη μέλη χορηγήθηκε παράταση ενός μηνός προκειμένου να τακτοποιήσουν τις καθυστερημένες πληρωμές στα πλαίσια των καθεστώτων πριμοδοτήσεων.

Κεφάλαιο B1-23: Χοίρειο κρέας // Απόκλιση: - 34 εκατ. ευρώ (- 16,8%)

// (δαπάνες: 106 εκατ. ευρώ)

(δείκτης: 140 εκατ. ευρώ)

Τόσο οι μικρότερες ποσότητες εξαγόμενου χοιρείου κρέατος όσο και το χαμηλότερο επίπεδο χορηγούμενων επιστροφών κατά την εξαγωγή σε σύγκριση προς το επίπεδο που λήφθηκε υπόψη στον προϋπολογισμό του 2003 προοιωνίζονται υστέρηση εκτέλεσης των πιστώσεων του παρόντος κεφαλαίου έως τα τέλη της χρήσης. Εντούτοις, η αβεβαιότητα όσον αφορά τις πληρωμές των κρατών μελών για την ιδιωτική αποθεματοποίηση χοιρείου κρέατος ενδέχεται να επηρεάσει την εκτέλεση του παρόντος κεφαλαίου έως τα τέλη της χρήσης.

Υποκατηγορία 1β

Κεφάλαιο B1-40:Αγροτική ανάπτυξη // Απόκλιση: +257 εκατ. ευρώ (+ 5,5%)

// (δαπάνες: 1 752 εκατ. ευρώ)

(δείκτης: 1 495 εκατ. ευρώ)

Παρατηρείται συνολική επιτάχυνση του ρυθμού υλοποίησης προγραμμάτων αγροτικής ανάπτυξης, τα οποία προχωρούν σήμερα με ποσοστό περίπου 37% των πιστώσεων του προϋπολογισμού τους, ενώ ο αντίστοιχος δείκτης είχε υπολογιστεί με ρυθμό εκτέλεσης 32% για την περίοδο μέχρι τις 30 Ιουνίου 2003. Η σοβαρή αυτή επιτάχυνση παρατηρείται κυρίως στο ρυθμό υλοποίησης γεωργο-περιβαλλοντικών μέτρων. Θα πρέπει να επισημανθεί ότι, με βάση την εμπειρία του παρελθόντος, τα κράτη μέλη έχουν την τάση να δαπανούν σχεδόν το ήμισυ του ετήσιου διατιθέμενου σε αυτά ποσού κατά τις δύο τελευταίες εβδομάδες της χρήσης. Εντούτοις, θέτοντας τις πιστώσεις του κεφαλαίου στο ανώτατο όριο των δημοσιονομικών προοπτικών για την υποκατηγορία 1β, δεν υφίσταται κίνδυνος υπέρβασης εκτέλεσης των εν λόγω πιστώσεων.

4. ΣΥΜΠΕΡΑΣΜΑΤΑ

Εκτέλεση πιστώσεων στις 30 Ιουνίου 2003

Η απορρόφηση πιστώσεων για τον Αύγουστο 2003 (δαπάνες των κρατών μελών από τις 16 Οκτωβρίου 2002 έως τις 30 Ιουνίου 2003) δείχνει ότι για την υποκατηγορία 1a, σημειώνεται συνολική υστέρηση εκτέλεσης των πιστώσεων του προϋπολογισμού παρά την παρατηρούμενη υπέρβαση εκτέλεσης για ορισμένα κεφάλαια του προϋπολογισμού. Το επίπεδο της εν λόγω υστέρησης εκτέλεσης, που ανέρχεται σε - 507 εκατ. ευρώ, μειώθηκε κατά το ήμισυ σε σχέση με το επίπεδο του προηγούμενου μήνα, δηλαδή στις 31 Mαΐου 2003, οπότε ανερχόταν σε - 955 εκατ. ευρώ (βλ. πίνακες 2.1 και 2.2 της παρούσας έκθεσης). Στο πλαίσιο των ανωτέρω τάσεων, για ορισμένα κεφάλαια του προϋπολογισμού όπως η ζάχαρη , τα οπωροκηπευτικά, ο οίνος και το βόειο κρέας, με βάση τις διαθέσιμες πληροφορίες από την αγορά, η υστέρηση εκτέλεσης πιστώσεων αναμένεται να διαρκέσει μέχρι το τέλος της χρήσης. Για την υποκατηγορία 1β, τα κράτη μέλη θα πρέπει να προσέξουν να μην υπερβούν τα κονδύλιά τους του έτους 2003 για τα προγράμματα αγροτικής ανάπτυξης που έχουν εγκριθεί για την περίοδο 2000-2006.